ອົງການ ຄຸ້ມ​ຄອງ​ນິວ​ເຄລຍ ສປຊ ຈະ​​ປິດການ​ສືບສວນ ກ່ຽວກັບ ໂຄງການນິວເຄລຍ ອີຣ່ານ
ອົງການຄຸ້ມ​ຄອງ​ນິວ​ເຄລຍ ສະຫະ​ປະຊາ​ຊາດ ຄາ​ດວ່າ ​ໃນວັນ​ອັງຄານ​ມື້​ນີ້ ຈະ​​ປິດການ​ສືບສວນ ກ່ຽວກັບ ເລື້ອງນິວເຄລຍ ຂອງອີຣ່ານ ຢ່າງ​ເປັນ​ທາງ​ການ.
ອົງການຄຸ້ມຄອງນິວເຄລຍ ສະຫະປະຊາຊາດ ຄາດວ່າ ໃນວັນ ອັງຄານມື້ນີ້ ຈະປິດການສືບສວນທີ່ດຳເນີນມາເປັນເວລາກວ່າ ນຶ່ງທົດສະວັດຢ່າງເປັນທາງການ ກ່ຽວກັບການກ່າວຫາວ່າ ອີຣ່ານຄັ້ງໜຶ່ງເຄີຍໄດ້ດຳເນີນງານເພື່ອສ້າງວອາວຸດນິວເຄລຍ ຫົວໜ້າ ອົງການພະລັງງານປະລຳມະນູສາກົນ ຫລື IAEA ທ່ານ Yukiya Amano ກຳລັງສະເໜີລາຍງານຂັ້ນສຸດທ້າຍ ດັ່ງກ່າວ ແກ່ຄະນະກຳມະການ ອົງການ IAEA ການເຄື່ອນ ໄຫວນີ້ ແມ່ນເປັນສ່ວນນຶ່ງຂອງແຜນນຳທາງໃຫ້ແກ່ອົງການ IAEA ແລະອີຣ່ານ ຕົກລົງກັນໃນເດືອນກຳລະກົດທີ່ຜ່ານມາ ເພື່ອແກ້ໄຂຄຳຖາມທີ່ຍັງຄ້າງຄາຕ່າງໆ ໃນການສືບສວນອັນຍາວນານ ທີ່ຮວມທັງການ ຕິຕຽນຂອງອົງການດັ່ງກ່າວ ຊໍ້າແລ້ວຊໍ້າອີກທີ່ວ່າ ອີຣ່ານບໍ່ໄດ້ສະໜອງ ໃຫ້ອົງການເຂົ້າ ໄປເບິ່ງບ່ອນຕ່າງໆຢ່າງເປັນທີ່ເໝາະສົມ ລາຍງານຂອງອົງການ IAEA ໃນຕອນຕົ້ນເດືອນນີ້ ກ່າວວ່າ ທາງອົງການ ໄດ້ສະຫລຸບ ວ່າ ອີຣ່ານ ໄດ້ດຳເນີນ “ກິດຈະການຫລາຍລະດັບ ທີ່ພົວພັນກັບການພັດທະນາເຄື່ອງ ລະເບີດນິວເຄລຍ” ສ່ວນໃຫຍ່ກ່ອນປີ 2003 ລາຍງານກ່າວວ່າ ບັນດາກິດຈະການ ເຫລົ່ານັ້ນ ບໍ່ໄດ້ເກີນໄປກວ່າ ການສຶກສາຄົ້ນຄວ້າດ້ານວິທະຍາສາດ ແລະຕ້ອງການ ເພື່ອໃຫ້ໄດ້ມາຊຶ່ງ “ເທັກນິກທີ່ແນ່ນອນແລະສະມັດ ຖະພາບບາງຢ່າງ ” ອີຣ່ານ ໄດ້ເນັ້ນໜັກມາຕະຫລອດວ່າ ໂຄງການນິວເຄລຍຂອງຕົນແມ່ນມີຈຸດປະ ສົງໃນ ທາງສັນຕິ ແລະບໍ່ໄດ້ແນໃສ່ເພື່ອສ້າງອາວຸດ ອີຣ່ານໄດ້ບັນລຸຂໍ້ຕົກລົງກັບ ສະຫະລັດ ອັງກິດ ຈີນ ຝຣັ່ງ ຣັດເຊຍ ແລະເຢຣະມັນ ເພື່ອ ຕັດກິດຈະການນິວເຄລຍຂອງຕົນ ໃນການແລກປ່ຽນກັບການຜ່ອນຜັນ ການລົງໂທດ ທີ່ຕົນຕ້ອງການທີ່ສຸດນັ້ນ ພາກສ່ວນນຶ່ງຂອງຂໍ້ຕົກລົງດັ່ງກ່າວກໍຄື ໃຫ້ອົງການ IAEA ຍຸຕິການສືບສວນ ແລະຢັ້ງຢືນວ່າ ອີຣ່ານ ໄດ້ໃຫ້ການຮ່ວມມື ກ່ອນການລົງໂທດທີ່ໄດ້ ມີຕໍ່ເຕຫະຣານ ຍ້ອນມີການກ່າວຫາວ່າອີຣ່ານພົວພັນ ກັບກິດຈະການນິວເຄລຍນັ້ນ ຈະຖືກຍົກເລີກ